கேள்வி: புதிய விருந்தாவனம் - அமைவிடம் பற்றி நீங்கள் என்ன அறிந்துள்ளீர்கள்?
பதில்: புதிய விருந்தாவனம் பிலடெல்பியாவிலிருந்து 348 மைல் தொலைவிலும், பால்டிமோரிலிருந்து 291 மைல் தொலைவிலும், வாசிங்டன் டி .சி யிலிருந்து 278 மைல் தொலைவிலும், கொலம்பசிலிருந்து 141 மைல் தொலைவிலும், பிட்சுபர்க்கிலிருந்து 64.3 மைல் தொலைவிலும், வீலிங் (Wheeling) நகரிலிருந்து 16.7 மைல் தொலைவிலும், மவுண்ட்சுவில்லில் இருந்து 11.5 மைல் தொலைவிலும், மக்கிரியரி ரிட்ஜ் சாலையிலிருந்து 1.9 மைல் தொலைவிலும், அமைந்துள்ளது. இதன் புவியமைவிடம் 39°57'59.72" N அட்சரேகை 80°36'23.08" W தீர்க்க ரேகை ஆகும். இது கடல் மட்டத்திலிருந்து 1,175 அடி (358 மீ) உயரத்தில் அமைந்துள்ளது.
கேள்வி: புதிய விருந்தாவனம் - மூன்றாம் பதின்ம ஆண்டுகள் பற்றி விளக்கவும்.
பதில்: இந்தப் பதின்ம ஆண்டின் இறுதியில், முதிர்ச்சியடையாத மற்றும் அனுபவமற்ற தலைவர்களின், மாறுபட்ட யோசனைகளும், நடைமுறைகளும் புதிய விருந்தாவனத்திற்குப் பல சிக்கல்களை ஏற்படுத்தின. 'புதிய விருந்தாவனம்,' இஸ்கான் அமைப்பிலிருந்து நீக்கப்பட்டது. நூற்றுக்கணக்கான பக்தர்களும் இங்கிருந்து வெளியேறினர். வேறு இஸ்கான் அமைப்பைச் சேர்ந்த பக்தர்களின் முயற்சியால் புதிய விருந்தாவனம் மீண்டெழுந்தது. ரூபனுகா வேதக் கல்லூரி, பசுப் பாதுகாப்புக்கான இஸ்கான் சமூகம், குருகுல மறுசந்திப்பு (Gurukuli reunion) மற்றும் சூழலியல் சார்ந்த விருந்தாவனம் ஆகிய அமைப்புகள் உருவாயின. இஸ்கான் அமைப்பு மீண்டும் புதிய விருந்தாவனை முற்றிலும் ஏற்றுக்கொண்டது.
கேள்வி: புதிய விருந்தாவனம் - சிறீ சிறீ இராதா விருந்தாவன் சந்திரா கோவில் பற்றி தகவல் சொல்.
பதில்: File:KrishnaTemple1997.jpg இராதா விருந்தாவன் சந்திரா கோவில் ஆண்டின் 365 நாட்களும் திறந்திருக்கும். காலை 05.00 மணிக்கு வழிபாடு தொடங்கி, நாள் முழுக்க தொடர்ந்து நடைபெறுகிறது. ஆன்மீகப் பயணிகள் எந்த நேரம் வேண்டுமானாலும் இந்த வழிபாடுகளில் கலந்துகொள்ளலாம்.[https://www.newvrindaban.com/temple Krishna Temple] New Vrindavan, WV கோவிலின் நுழைவாயிலில் இரண்டு துவாரபாலர்களின் சிற்பத்தைக் காணலாம். கோவிலின் மிகப்பெரிய மரபார்ந்த மண்டபத்தின் உள்ளே, நுணுக்கமான வேலைப்பாடுகளுடன் அமைந்த 24 நான்கு தூண்களின் தலைப்பில் சிங்கங்களின் உருவங்கள் செதுக்கப்பட்டுள்ளன. கூரையிலும் நேர்த்தியான மர வேலைப்பாடுகளைக் காணலாம். உருளை வடிவிலான (barrel shaped) மண்டபத்தின் முற்றம் (Atrium) வண்ணக் கண்ணாடி ஓவியங்களால் (Stained glass painting) அலங்கரிக்கப்பட்டுள்ளன. மையத்தில் அமைக்கப்பட்டுள்ள மூலவர் சன்னதியில் (Main Altar) பொன் இழைக்கப்பட்டுள்ளது. இக்கோவிலின் மூலவரான இராதா விருந்தவன் சந்திரா இச்சன்னதியில் காட்சி தருகிறார். சிறீ சிறீ கௌர நிதய் (16 ஆம் நூற்றாண்டைச் சேர்ந்த இரு தெய்வீக ஆளுமைகள்: சைதன்யா மற்றும் நித்தியானந்தா), விருந்தாவன மாதவன், துளசி தேவி, சிறீ. கோபிநாத்ஜி, கிரிராஜ கோவர்தனன், சிறீல பிரபுபாதா ஆகிய தெய்வங்கள் இடம் பெற்றுள்ளன. ஜெகந்நாத சன்னதியில் ஜகந்நாதர், பலதேவர் மற்றும் சுபத்திரை ஆகியோர் இடம்பெற்றுள்ளனர். சிறீ நரசிம்மர் சன்னதியில் சிறீ நரசிம்மர், பிரகலாதர், இலக்குமி நரசிம்ம சாளக்கிராம சிலைகள் ஆகிய தெய்வங்கள் இடம்பெற்றுள்ளன. மைய சன்னதியின் வலப்புறம் இந்தியாவில், விருந்தாவனத்தில் வாழ்ந்த, ஆறு கோசுவாமிகளின் திருவுருவங்கள் இடம்பெற்றுள்ளன. மண்டபத்தின் இடது பக்கச் சுவரை ஒட்டி அமைக்கப்பட்டுள்ள பீடத்தில் சிறீல பிரபுபாதாவின் திருவுருவச்சிலை இடம்பெற்றுள்ளது.
கேள்வி: புதிய விருந்தாவனம் - கூட்டு வழிபாடு: காலை / மாலை நிகழ்ச்சிநிரல் பற்றி விளக்கவும்.
பதில்: காலை 05.00 மணி: குரு வழிபாடு; பிரேம தொனி வழிபாடு; நரசிம்ம வழிபாடு; துளசி பூசை; வாழ்த்தும் வணக்கமும். காலை 05.45 மணி முதல் 07.30 மணி வரை: ஜெபமாலையுடன் ஜெபம்; காலை 07.30 மணி: பிரம்ம சம்கிதை பாராயணம் காலை 07.40 மணி: குரு பூசை காலை 08.00 மணி: பகவத் கீதை வகுப்பு மதியம் 12.30 மணி: நண்பகல் ஆரத்தி மாலை 04.30 மணி: பிற்பகல் ஆரத்தி மாலை 07.00 மணி: மாலை வழிபாடு